Intră în jocul trădărilor și al răsturnărilor de situație cu peliculele Film Now din luna ianuarie!
2025 debutează la Film Now cu o serie de producții care vor încălzi serile reci de iarnă și îți vor rămâne în minte mult timp după genericul de final. Descifrează enigmele unei crime la bordul legendarului Orient Express, alătură-te echipei temerarei Sarah Connor pentru a înfrunta un viitor sumbru, retrăiește vârsta inocenței în compania adorabilului Clifford și urmărește povestea unui spion prins între datorie și libertate. Pregătește-ți popcornul și lasă-te surprins de selecția de filme din luna ianuarie – un adevărat festin pentru iubitorii de cinema!